Kamu bisa jelasin ke aku soal Pertempuran Salamis dalam bahasa melayu?

Pertempuran Salamis (, Naumachia tēs Salaminos) berlangsung antara Perikatan negara-bandar Greek dan Empayar Parsi pada 480 SM, di selat antara tanah besar dan pulau Salamis, sebuah pulau di Teluk Saronic berhampiran Athens. Ia menandakan kemuncak penjajahan kedua Parsi ke atas Greece, yang bermula musim bunga tersebut.

Bagi menghalang kemaraan Parsi, satu pasukan kecil Yunani menghalang laluan Thermopylae, sementara tentera laut Berikat sebahagian besarnya Athens bertempur dengan armada Parsi di selat berhampiran Artemisium. Dalam Pertempuran Thermopylae yang berlaku, pasukan Yunani pengawal belakang telah dihapuskan, sementara dalam Pertempuran Artemisium pihak Yunani mengalami korban yang besar dan berundur selepas kekalahan di Thermopylae. Ini membenarkan pasukan Parsi menakluk Boeotia dan Attica. Pihak Berikat bersedia untuk mempertahankan Genting Corinth manakala armada telah diundurkan ke Pulau Salamis berdekatan.

Sungguhpun memiliki bilangan yang jauh lebih sedikit, pihak Berikat Yunani telah dipujuk oleh Themistocles, Jeneral Athens untuk bertempur dengan armada Parsi sekali lagi, dengan harapan agar kemenangan mereka akan menghalang operasi tentera laut terhadap Peloponessus. Raja Parsi Xerxes juga inginkan bagi pertempuran mutak. Hasil daripada helah di pihak Themistocles, tentera laut Parsi belayar ke Selat Salamis dan cuba untuk menghalang kedua-dua laluan masuk. Keadaan sempit di Selat menjadikan bilangan armada Parsi yang besar sebagai gangguan aktif, disebabkan kapal-kapal bergelut untuk bergerak dan menjadi tidak teratur. Melihatkan peluang yang ada, armada Yunani membentuk garis pertempuran  dan meraih kemenangan mutlak.

Xerxes kemudian berundur ke Asia dengan sebahagian besar tenteranya, meninggalkan Mardonius untuk melengkapkan penaklukan Greece. Walau bagaimanapun, pada tahun berikutnya, baki tentera Parsi telah dikalahkan dengan teruk dalam Pertempuran Plataea dan tentera laut Parsi dalam Pertempuran Mycale. Selepas itu orang-orang Parsi tidak lagi membuat sebarang percubaan untuk menakluk tanah besar Yunani. Pertempuran Salamis dan Plataea itu menandakan satu titik perubahan dalam perjalanan perang Greco-Persia secara keseluruhan; sejak itu dan seterusnya, poleis Yunani akan membuat serangan. Beberapa ahli sejarah percaya bahawa kemenangan pihak Parsi akan melumpuhkan pembangunan Greece Purba, dan seterusnya tamadun barat, dan ini telah mendorong mereka bagi mendakwa bahawa Salamis merupakan salah satu pertempuran paling penting dalam sejarah manusia.